Nummer 60 Keepin a guid Scots tung in yer heid's nae guid! Lat it oot an uise it! Nov. 1998 



Eydentlie uphaudin the Scots Leid Campaine 


Ph. 0131- 


E-mail: rfairnie@sol.co.uk 
665-5440 

Moray Cooncil beirs the gree 
wi Moray Claik. 

P ITTIN ither cooncils tae shame, Moray 
Cooncil haes pit its siller whaur its 
mooth is an threapit tae the warld its 
commitment tae uphaudin an forderin the 
Scots leid (Doric), hi eikin Moray Claik tae 
its Moray Cooncil wab-steid. Moray Claik is 
a Scots language based wab-steid for forderin 
the language an cultur o the airt an is open 
tae aa the schuils in the airt an ayont hi wey o 
the warld-wide-wab. It’s a weel plenisht 
steid fou o stories, soonds an foties anent the 
local industry an cultur. Pride o place tho, 
maun aye gaun tae the follaein Cooncil 
Policy Statement :- 

THE MORAY COONCIL - 
DEPAIRTMENT O EDUCATION 
POLICY STATEMENT 
THE TEACHIN O SCOTS LANGUAGE 
AN SCOTTISH CULTURE. 

The Moray Cooncil kens, foo weel, the value 
o the tongue, and the byordnar culture, o 
fowkies o Moray. 

The Cooncil gies full backin t the eese o the 
Scots Language, an encourages the 
recognition o its stannin as a Language, wi an 
identity unique in its ain richt, an separate fae 
that o English. 

The Cooncil is one hunner per cent ahin 
Scottish an Language bein encouraged in aa 
its education establishments. 

In Schools 

The Education Depairtment, in pairtnership 
wi ither Departments o the Cooncil, is fully 
ahin the teachin o Scots Language an 
Scottish Culture, as a naitril an essential pairt 
o the ower-aa programme for skweel bairns - 
fae littlins richt throu t skweel leavers. 

The teachin o Scots Language an Scottish 
Culture shid be pairt o - raither than separate 
fae - a system oxterin aa cultural 
frameworks. 

The Scots Language, baith written an 
spoken, shid git due regaird as a valid wye o 
communicatin farivver sic eese is 
appropriate. 

Skweel bairns shid be learnt aa aboot the 
History an naitril eese o Scots. 

Skweel bairns shid be gien ample 
opportunity t experience the Cultural 
Heritage o Moray, an o Scotland, throu 
contact wi wir ain Literature, Music, Drama 
an Art. Skweel 

bairns shid be gien the chance o studying 
local customs, fairlies, traditions an History, 
within a braider cultural framework. 

The inlat tae Moray Claik wab-steid can be 
fund on :- www.morav.org/ Nae doot it wad 
be a gey wyce-lik thing tae dae gin some or 
aa oor Scots language upsteerer wab-steids 
wis tae eik a short-cut tae the abuin steid frae 
thair ain steids. Gin Moray Claik wis tae hae 
the same kinna short-cut tae thae ither wab- 
steids, the schuils’ inlat tae the Scots 
language content wad be eikit tae hi mair nor 
five or six hunner per cent. _ 

Scots Tung WITTINS 
on the wab. 

The Scots Tung Wittins can be vizzied or 
doun-loadit an prentit (nou in HTML format 
forbye) frae the wab-steid o :- 

The Scots Speikers Curn, Glesca. 
Wab-steid backin :- 
http://www.ndirect.co.uk/~love/ 


Caur Kist Mercat. 

S ETURDAY 7t. November seen Scots 
Tung wi a table at the abuin mercat in the 
bounds o Musselburgh Gremmar Schuil. 
Mair nor echtie o wir auld Yule cairds wis 
selt alang wi a haundfu o caur-stickers, 
framed texts an that. Eorbye thon, aboot 
ninetie copies o the Scots Tung Wittins, a 
hunner SNDA beuk-merks an ither SNDA 
publeecitie leaflets wis gied awa an the wee 
puckle o beuk-merks that wis left ower wis 
taen awa hi ane o the teachers tae pit in the 
schuil library. 

STANZA, 

St. Andraes, 8t. Oct. 

Bi Anna Darmody (SLRC Volunteer). 

T wis cried a poetry extravaganza wi 
poetry readins an open discussion aa 
culminatin in a nicht devotit tae recitations 
frae the works o oor medieval makars. A 
ettelt tae gaun tae aa the ongauns an didna 
manage bit whit A saw wis worth a word or 
twa. Harvey Holton, the poet frae the 
Borders, that bides in Eife, read some o his 
poetry alang wi Christine da Luca, the 
Shetlander that mairriet intae the da Luca ice¬ 
cream faimlie o Edinbrae. Holton read in a 
relaxed bit intense wey. His poetry isna the 
maist easily accessible bit he reads it wi 
conviction an sincerity. Christine da Luca, 
oan the ither haund, is mair the performer. 

She’s goat aa the mainnerisms o an actress 
an enjoys entertainin her listeners. Her 
Shetlandic wis fair braw tae listen tae. She 


taen us back a puckle year tae tell stories o 
island life whan she wis a lassie an hou she 
mindit o the weemin sittin knittin, sae skeelie 
in thair darg. Thay wad sit an spaek thegither 
uisin words that only the knitters kent. 

Maist o her poems wis in Shetlandic, bit she 
recitit twa she haed screivit in English an 
thay didna hae the same effeck at aa. In fack 
A’d gaun as faur tae say that thay soondit lik 
a puir translation frae the Scots. The 
Shetlandic wis sae rare an rich that whan she 
went intae English, the leid lost that spark. It 
didna seem naitral somewey. It’s no easy 
ettlin tae screive in a fremmit leid an mak a 
guid joab o’t. Whan A speirt Harvey that 
nicht, “Div you screive in English?”, he 
reponed, “A canna.” Tae ma mind, Christine 
shuid stick tae her native Shetlandic an she’ll 
gie monie fowk muckle pleesure. 

Afore the readins thare wis ae bodie goat up 
tae spaek an he soondit a bit oot o place. It 
wis a young Englishman that haed been 
brocht in bi the local aff-licence tae dae a 
wee bit talk oan three auld whiskies thay 
haed for preein. His wey o talkin wis formal 
an impersonal an cuidna convey tae the 
listeners the real character o the drink in the 
wey that Scots cuid. Efter aa, we war 
forgaithert tae hear Scots poetry sae whit wey 
did we no hae a native Scots speaker 
celebratin the peculiarities o oor naitional 
Drink? Hooaniver, some fowk thinks that 
English soonds mair eloquent an 
sophisticatit. At sic a forgaitherin the 
offeecial leid appears, tae some lugs, mair 
solid an convincin acause that’s aa thay iver 
hear. Mibbie thon wis the reason the local 
tredsman uised an Englishman for promotin 
his product! The real eloquence that nicht 
tho wis in the poetry o Holton an da Luca. 
That wad hae shawed tae oniebodie in doot 
that Scots is sic a braw an expressive leid that 
aabodie in Scotland shuid be learnt tae read 
an screive in it. 

stellar Quines an the Deep 
Rising. 

D eep rising is Janet Paisley’s new 
play, that haes been jyntlie 
commissioned bi Stellar Quines an the 
Pitlochry Eestival Theatre. Setten awa back 
in 1745, it tells the intrestin true story o 
Colonel Anne Earquharson, the ae wumman 
Colonel in the Jacobite airmie. (Naw, we 
dinna ken hou monie thare wis on the 
Hanoverian side.) Deep Rising gauns intae 
aa the particularities o sex, politics, pouer an 







lealtie wi muckle wit, humour an virr. We 
hear tell frae Irene Doris, ane o wir maimbers 
that went alang tae a readin o the play, that 
the language wis a guid growthie Scots. Tho 
the’r mair expeckit tae be duin in 1999, ful 
production o this play isna expeckit tae kythe 
or the year 2000 an gin oniebodie ettles tae 
ken mair, thay shuid contack Lynn Bains, the 
Director, at Stellar Quines, Forth Campus, 
Telford College, Muirhoose Avenue, 
Edinburgh, EH4 4AE. Ph. 0131 343 3146. 
Stellar Quines Theatre Company, is a 
feckfu company foondit in 1993 tae refleck 
the virr, expairience an pynt o view o leadin 
weemin in the Scottish Theatre. Its ettles is 
tae big uphaud tae gie weemin the inlat tae 
tak owerance for thair ain professional lives 
in the theatre hi wey o kythin unco guid wark 
an complouterin juist wi men that haes the 
same veesion as thirsels. 

Wee Alickie that belangs 
Aiberdeen's Green Final. 

Wee Alickie 
haes fund his 
guid Scots vice 
agane this week 
tho, hou he 
daesna jag his 
tung on thon 
orra apostrophe 
at the hinneren o 
the tap line, we 
dinna ken. Eor 
aa that, it’s a 
sicht better nor 
last week whan 
he maun hae 
been tryin tae 
pit it on a bit, 
for the bool in 
his mooth wis garrin him uise words lik to, 
your, by an hour. Mind you, whan ye hae a 
richt leuk at him. Wee Alickie leuks the 
eemage o Dennis Law whan he wis a laddie 
wi hair on his heid an Dennis wis niver sweir 
tae pit it on a bit, parteeclar on the tellie, tho 
he wis aye better at the fitbaa nor he wis at 
pittin it on. We wunner gin Wee Alickie’s 
onie kin tae him. 

By-ordinar Scots Tung 
Forgaitherin. 

F or ordinar, wir neist monthly 

forgaitherin shuid tak place on Monday 
7t. December but thon wad be ower late 
for giein oot Yule cairds tae thae maimbers 
as 

micht be wantin thaim. A deceesion wis taen 
at the last ane tae hae a by-ordinar 
forgaitherin on Monday 23t. November for 
the giein oot o Yule cairds an this is a by- 
ordinar edeetion o the Scots Tung Wittins tae 
lat aa wir maimbers ken whit’s gaun on. 
Anither deceesion wad be taen then as tae 
whuther we wad still hae the forgaitherin o 
7t. December or tae juist mak 23t. Nov. the 
last ane afore we stert agane in the New 
Year. 

Neist Forgaitherin. 

Mon. 23t. Nov. 1998 
7.30pm tae 9.00pm Comatee Rm. C. 
Brunton Haa, Musselburgh. 

Fareweel tae the Brunton 
Haa's Comatee Room C. 

HE abuin forgaitherin on Mon. 23t. 
November will be the last ane for us in 
wir auld fameeliar Comatee Room C. 
It’s bein taen oot o service an chynged ower 
intae an office for Mistress Wilkie, the 
Registrar that taks oor beukins. The ae wee 
chaumer left for us tae uise in 1999 will be 
the Smaa Lounge, but thare micht weel be a 
guid puckle competeetion for it sae, we’ll hae 
tae pit forrit a leet o aa the dates o wir 
forgaitherins up till oor simmer brek. Hae a 
wee think on this afore the 23t. sae we can 
gie a leet o wir forgaitherins tae Mistress 
Wilkie on the 24t. 

Yule Cairds 1998. 



HE’R a set o fower Yule cairds this year, twa 
wi cartoons starrin the twa craws frae Corbie 
Close an the ither twa wi juist text on the 
foreside but duin in a gey fantoosh 
calligraphy lik the ane abuin. An exemplar o 
ane wi the craws wis gien in Nummer 59 o 
the Wittins. We unnerstaun the ackwal size o 
the new cairds is 21cm x 10cm tae fit intae a 
standart DL envelope (22cm x 11cm). 

Fantoosh Flooers!!! 

OME fowks haes the swick o pittin the ee 
grippin pouer o screivit Scots tae guid 
uiss an, whit a cracker o a nem Fantoosh 
Flooers is for a flooer shop. We hear tell 
frae Lorraine, wha rins the shop, that the nem 
itsel is a muckle draw for customers. Irene 
Doris, (aye her agane ) oor stravaigin sleuth, 
haes haed a wee crack wi Lorraine an she’s 
bodit tae pit some o wir Yule cairds up for 
sale. Ye cuidna git a better partnerie nor 
Scots language Yule cairds sellin in a shop 
cried Fantoosh Flooers. The shop is at the 
follaein address :- 


182, Causwayside, 

Edinburgh, EH9. 

Ph. 0131 667 1528 

Keep a guid ee oot for it gin ye’r iver doun 
that wey, parteeclar gin ye’r on the leuk-oot 
for fantoosh flooers or fantoosh cairds. 

The Ken Fine Show. 

HURSDAY 12t. November seen the first 
screenin o the new series o the Ken Eine 
show on STV at 11.05pm. Watch oot 
for it ilka Thursday (6 programs). Threapit 
as a celebration o the Scots language, it 
taen the same kinna furm as the last series an, 
tho thare wis some guid serious Scots 
spaeken, parteeclar hi Janet Paisley, the’r wis 
ower muckle o Michael Marra’s lood croonin 
(ye cuidna mak oot the words) an Ken 
Docherty uisin the leid the wey Ken Dodd 
uises his ticklin-stick. We didna unnerstaun 
whit he wis gaun on aboot at the stert whan 
he speirt hou the Piets, Celts, Scots an Angles 
aa managed tae spaek tae ane-anither whan 
thay war fechtin the Romans at Mons 
Graupius in 84 A.D. Tacitus the Roman 
didna seem tae be fashed wi the language o 
the Piets for he quotit thair leader, Calgacus, 
as sayin, “Thay mak a dessert an thay cry it 
peace!” Gin thare wis onie Angles at yon 
Stour, wi thair Inglis tung (the fore-rinner o 
Scots), the chances is thay wad hae been 
fechtin on the Roman side as Anglo-Saxon 
mercenaries frae Germany. The Scots an 
Angles, Ken wis spaekin o, didna git here or 
anither 350 year efter the battle o Mons 
Graupius. Coorse, it’s aa juist a muckle 
laugh tae him. Gin it wis tae be a siccar 
celebration o the Scots language, whit wey 
wis it no celebratit an praisentit in Scots 
insteid o in English? Gin a leid isna guid 
eneuch for praisentin wi, is thare onie pynt in 
celebratin it? Wad STV celebrate Gaelic in 
English? Whit leid wad thay celebrate 
English in? Scots? 

Makars' Neuk 

The horsey lasses, there because 
They haenae onie fears 
O loupin cuddies owre brick waas 
They’ve practised it for years. 

Gin they get thrawn off at the jumps 
They’re raised tae sic reverses 
Tho on their heids a routh o bumps 
An gey sair skin’t their erses, 

Hard cheese, Fiona! 

In Yarrae at the Show. 

Walter Elliot. 









